**KLASA: 600-01/20-01/18**

**URBROJ: 251-125-01-20-9**

**ZAGREB, 05.05.2020**

# EPIDEMIOLOŠKE MJERE ZAŠTITE OD ZARAZE VIRUSOM COVID-19 ZA DJECU KOJA ĆE DOLAZITI NA NASTAVU U ŠKOLU NAKON 10. SVIBNJA I ZA RODITELJE TE DJECE

**Ove epidemiološke mjere vrijede samo za one učenike čiji roditelji su se izjasnili da će njihova djeca pohađati nastavu u školi i potpisali pisanu izjavu o tome. Mjere su izrađene prema uputama Hrvatskog zavoda za javno zdravstvo.**

## OBVEZE RODITELJA PRIJE DOLASKA DJETETA U ŠKOLU

1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta.

2. Osigurati djetetu 1 paketić papirnatih maramica za nos i staviti ga u školsku torbu.

## DOLAZAK UČENIKA I RODITELJA U ŠKOLU

1. Kada god je moguće, djecu dovode i odvode roditelji/skrbnici u zasebno prethodno dogovoreno vrijeme različito za svaki razred, s razmakom od najmanje 10 minuta između dva razreda. Djecu i roditelje pred ulaznim vratima dočekuje učiteljica. Djeca sama ulaze u zgradu škole. Roditelji ne ulaze u prostor škole. Na ulazu u školu učenicima će se mjeriti tjelesna temperatura beskontaktnim toplomjerom.

2. Roditelji/skrbnici koji dovode i odvode djecu u školu to čine na način da ne ulaze u školu, osim u krajnjoj nuždi, i zadržavaju distancu od najmanje 2 metra u odnosu na druge roditelje/skrbnike i djecu.

3. Dijete roditelj/skrbnik dovodi i odvodi iz škole na način da je u pratnji jednog djeteta uvijek jedna odrasla osoba/roditelj/skrbnik. U pratnji pojedinog djeteta uvijek je ista osoba ili se izmjenjuju najviše tri odrasle osobe.

4. U pratnji djeteta treba biti odrasla osoba koja živi u istom kućanstvu s djetetom te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav tip dnevnih aktivnosti da je njena mogućnost zaraze s COVID-19 najmanja.

5. Roditelji/skrbnici ne smiju dovoditi niti odvoditi djecu iz škole niti ulaziti u vanjske prostore (dvorište, igralište) i unutarnje prostore škole ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a pogotovo ako su u samoizolaciji jer tada ne smiju izlaziti iz kuće. Ukoliko je dijete bilo u kontaktu s takvom osobom ono također mora ostati kod kuće.

6. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicama. Školske papuče dijete ostavlja u školi, i ne nosi sa sobom doma.

## BORAVAK UČENIKA U ŠKOLI

1. Djeca bi trebala održavati distancu (fizičku udaljenost) od druge djece i odraslih, primjereno razvojnoj dobi.

2. Djeca ne bi trebala dodirivati usta, nos, oči i lice kao i da ne stavljati ruke i predmete u usta, primjereno razvojnoj dobi.

3. Djeca trebaju redovito i pravilno prati ruke prije ulaska u svoju učionicu, prije i nakon konzumiranja hrane, nakon korištenja WC-a, nakon dolaska izvana, nakon čišćenja nosa i uvijek kada ruke izgledaju prljavo.

4. Djeca bi trebala, kada kašlju i kišu, prekriti usta i nos laktom ili papirnatom maramicom koju poslije trebaju odbaciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

5. Djeca ne bi trebala dijeliti čaše, šalice, drugo posuđe i pribor za jelo s drugom djecom.

6. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.

7. Djeca ne nose zaštitne maske i rukavice.

8. Kod potrebe odlaska na WC ili pranja ruku djeca iz jednog razreda koriste samo onaj WC koji je na korištenje dodijeljen njihovom razredu.

9. Tijekom boravka u školi i pod odmorima djeca ne napuštaju prostoriju u kojoj se odvija nastava za njihov razred, osim potrebe odlaska na WC i pranja ruku.

## ORGANIZACIJA NASTAVE U ŠKOLI

1. Nastava se u školi organizira samo u onim razredima u kojima su roditelji prijavili da će dijete pohađati nastavu u školi i potpisali pisanu izjavu. Ostali učenici nastavu prate na HTV3 i rješavaju zadatke koje im učiteljica pošalje na način kako je dogovoreno na početku nastave na daljinu, te prate nastavu na daljinu sukladno dogovoru s učiteljicom.

2. Raspored ulaska učenika u školu, početka i završetka nastave te odmora utvrđen je sće sukladno podacima prikupljenima u anketi provedenoj među roditeljima učenika predmetne nastave. Raspored će se formirati na način da se izbjegne kontakt djece jednog razrednog odjela s drugim razredima, i važit će 14 dana. U tom vremenu nije moguće priključivati nove učenike u formirane odjele. Priključivanje novih učenika ili formiranje novih odjela bit će napravljeno nakon nove ankete koja će biti provedena u vremenu od 18. – 22. svibnja. Ulazak učenika u školu odvijat će se prema sljedećem rasporedu:

|  |
| --- |
| Glavni ulaz |
| Razredni odjel | Vrijeme ulaska |
| 1.a | 07:50 |
| 1.b | 08:00 |
| 3. | 08:10 |
| 2. | 08:20 |
| OŠ M. Krleža 1.-2. | 08:30 |
| OŠ M. Krleža 3.-4. | 08:40 |

3. U razredu s učenicima boravi samo njihova učiteljica razredne nastave.

4. Predmete koje učenicima predaju drugi učitelji (Engleski jezik, Vjeronauk, Glazbena kultura u 4. razredu, Njemački jezik u 4. razredu) neće se održavati za učenike u školi nego na daljinu kao i do sada.

5. U školi se također neće održavati nastava TZK, kao i ostale tjelesne aktivnosti koje se provode u zatvorenom prostoru.

## POSTUPANJE U SLUČAJU SUMNJE U ZARAZU KOD DJETETA

Ravnatelj škole u dogovoru s nadležnim školskim liječnikom o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava nadležnog školskog liječnika. Posebno žurno i neizostavno ravnatelj obavještava nadležnog školskog liječnika u slučaju grupiranja sumnje ili zaraze COVID-19 (2 i više djelatnika i/ili djece sa sumnjom iz iste učionice/zgrade i sl.).

## ODLAZAK IZ ŠKOLE

1. Odlazak učenika iz škole odvija se prema utvrđenom rasporedu za izlazak svakog pojedinog razreda i to na način da ne dolazi do kontakta između djece različitih razreda.

2. Roditelji/skrbnici koji dolaze po dijete u školu ne smiju ulaziti u prostor školskog dvorišta i škole, osim u krajnjoj nuždi, nego dijete čekaju ispred ulaza u školsko dvorište poštujući mjere sigurnosnog razmaka od drugih roditelja i djece.

3. Nakon izlaska iz učionice i oblačenja obuće, djeca dezinficiraju ruke.

4. Nakon dezinficiranja ruku djeca se bez nepotrebnog zadržavanja upućuju prema izlazu iz škole te napuštaju školsko dvorište.

Ravnatelj

Mario Keča, prof.